تكرم الدورة الرابعة عشرة للمهرجان الدولي للفيلم بمراكش التي ستنظم ما بين 5 و13 دجنبر المقبل زكرياء العلوي وخديجة العلمي. قليل اللي كيعرفهم واخا كذبو علينا فإدارة المهرجان اللي كيحكمو فيها الفرانساويين وكتبوا “من خلال تكريم هذين المنتجين المغربيين، اللذين برزا بشكل واضح بعملهما في تنفيذ العديد من الإنتاجات السينمائية الأجنبية الكبرى بالمغرب”، فإن المهرجان الدولي للفيلم بمراكش “يكرم جميع المهنيين المغاربة الذين يعملون، كل من موقعه، على تطوير هذا القطاع الذي يحظى بإمكانيات اقتصادية مهمة”. طبعا هاد الشي غير لكلام الخاوي هاد المكرمين ما عمرهم دارو شي حاجة كبيرة للسينما المغربية واخا ترفحو على ظهر الانتاج الدولي، علاش خاص مهرجان يكرم بحالهم. المهرجان خاصو يكرم اللي مقاتل باش يدير فيلم ديالو اللي مقاتل ينتج فيلمو واللي مقاتل باش يلعب مزيان فالأفلام اللي يستحق فعلا التكريم هو نور الدين الصايل، هو بالفعل أدى خدمات كبيرة للسينما المغربية ماشي غير فالمركز السينمائي المغربي ولكن مللي كان مدير فدوزيم، فكل منصب داز منو خلى بصمة السينما، ماشي حقاش نائب رئيس مهرجان مراكش خاصهم يحرموه من التكريم. هو على الأقل من لقلال بزاف اللي كيواجه عصابة الفرنسيين اللي مهيمين على كل المهرجان كيربحو لملاير وكيحتقرو لمغاربة هاد المهرجان اللي مازال ما وصلش لسن الرشد المغربي كان عليه يكرم الصايل. 
مهرجان مراكش رگعها. كرم منتجين دارو لفلوس مع الأجانب وقليل فين خدمو السينما المغربية والصايل الشخصية الأكثر استحقاقا للتكريم هذا العام